KKP บวกเกือบ 5% หลังงบ Q3/59 โตเกือบเท่าตัว
KKP บวกเกือบ 5% หลังรายได้ดอกเบี้ยหนุนกำไร Q3/59 โตเกือบเท่าตัว ล่าสุด ณ เวลา 15.11 น. ราคาอยู่ที่ 58.75 บาท บวก 2.75 บาท หรือ 4.91% สูงสุดที่ 59.00 บาท ต่ำสุดที่ 57.00 บาท มูลค่าซื้อขายที่ 406.60 ล้านบาท โบรกฯ แนะ “ซื้อ” ชูเป้า 64.80 บ.
25 ต.ค. 2559

ผู้สื่อข่าวรายงานว่า ราคาหุ้นธนาคารเกียรตินาคิน จำกัด (มหาชน) หรือ KKP ณ เวลา 15.11 น. ราคาอยู่ที่ 58.75 บาท บวก 2.75 บาท หรือ 4.91% สูงสุดที่ 59.00บาท ต่ำสุดที่ 57.00 บาท มูลค่าซื้อขายที่ 406.60 ล้านบาท 

โดย KKP รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 1.7 พันล้านบาท หรือมีกำไรสุทธิ  2.00 บาทต่อหุ้น เพิ่มขึ้น 83% จากช่วงเดียวกันของปีก่อนที่มีกำไรสุทธิ 923.37 ล้านบาท หรือมีกำไรสุทธิ 1.09 บาทต่อหุ้น
ทั้งนี้ผลการดำเนินงานที่มีกำไรเนื่องจาก บริษัทมีรายได้จากดอกเบี้ยสุทธิและค่าธรรมเนียมเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 4.1 พันล้านบาท หรือ 4.84 บาทต่อหุ้น เพิ่มขึ้น 75% จากช่วงเดียวกันของปีก่อนที่มีกำไรสุทธิ 2.34 พันล้านบาท หรือ 2.77 บาทต่อหุ้น
ด้าน บล.เอเซีย พลัส ระบุในบทวิเคราะห์ แนะนำ “ซื้อ” แต่เน้นเข้าลงทุนเมื่อราคาอ่อนตัว เนื่องจากราคาหุ้นเพิ่มขึ้นรวดเร็วที่ผ่านมา Fair value ปี 60 ภายหลังปรับปรุงเท่ากับ 64.80 บาท (เดิม 64 บาท) อิงวิธี GGM ที่ PBV 1.40 เท่า ภายใต้คาดการณ์ ROE ระยะยาวที่ 13.4% ขณะที่คาดอัตราส่วนเงินปันผลตอบแทนเฉลี่ย 6% (จ่ายปีละ 2 ครั้ง)